CELEX: 22019D0355
Language: sk
Date: 2019-02-25 00:00:00
Title: Rozhodnutie Výboru veľvyslancov AKT – EÚ č. 1/2019 z 25. februára 2019, ktorým sa riaditeľovi Technického centra pre poľnohospodársku a vidiecku spoluprácu (CTA) udeľuje absolutórium v súvislosti s plnením rozpočtu centra v rozpočtovom roku 2017 [2019/355]

5.3.2019   
               
               
                  SK
               
               
                  Úradný vestník Európskej únie
               
               
                  L 64/11
               
            
         ROZHODNUTIE VÝBORU VEĽVYSLANCOV AKT – EÚ č. 1/2019
         z 25. februára 2019,
         ktorým sa riaditeľovi Technického centra pre poľnohospodársku a vidiecku spoluprácu (CTA) udeľuje absolutórium v súvislosti s plnením rozpočtu centra v rozpočtovom roku 2017 [2019/355]
         VÝBOR VEĽVYSLANCOV AKT – EÚ,
         so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1), a najmä na článok 2 ods. 6 jej prílohy III,
         so zreteľom na rozhodnutie Výboru veľvyslancov AKT – EÚ č. 5/2013 zo 7. novembra 2013 v súvislosti so stanovami Technického centra pre poľnohospodársku a vidiecku spoluprácu (CTA) (2), a najmä na článok 4 ods. 2 prílohy k nemu,
         so zreteľom na rozhodnutie Výboru veľvyslancov AKT – ES č. 3/2006 z 27. septembra 2006 o rozpočtových pravidlách Technického centra pre poľnohospodársku a vidiecku spoluprácu (CTA) (3), a najmä na jeho článok 26 ods. 5,
         so zreteľom na finančné výkazy Technického centra pre poľnohospodársku a vidiecku spoluprácu za rozpočtový rok 2017, ktorý sa skončil 31. decembra 2017,
         so zreteľom na správu audítorov týkajúcu sa účtovných závierok centra za rozpočtový rok 2017,
         berúc na vedomie odpovede riaditeľa centra na pripomienky audítorov,
         berúc na vedomie schválenie finančných výkazov a správy audítorov Technického centra pre poľnohospodársku a vidiecku spoluprácu na rozpočtový rok 2017 správnou radou centra,
         keďže:
         
                     (1)
                  
                  
                     Príjem centra v rozpočtovom roku 2017 pozostával najmä z príspevkov z Európskeho rozvojového fondu a predstavoval sumu 14 792 000 EUR.
                  
               
                     (2)
                  
                  
                     Riaditeľ celkovo plnil rozpočet centra počas rozpočtového roka 2017 tak, že by sa mu v súvislosti s plnením tohto rozpočtu malo udeliť absolutórium,
                  
               ROZHODOL TAKTO:
         
            Jediný článok
            Výbor na základe správy audítorov a finančných výkazov za príslušný rozpočtový rok týmto udeľuje riaditeľovi Technického centra pre poľnohospodársku a vidiecku spoluprácu absolutórium v súvislosti s plnením rozpočtu centra za rozpočtový rok 2017.
         
         
            V Bruseli 25. februára 2019
            
               
                  Výbor veľvyslancov AKT – EÚ
               
               
                  predsedníčka
               
               Luminița Teodora ODOBESCU
            
         
         
            (1)  Ú. v. ES L 317, 15.12.2000, s. 3.
         
            (2)  Ú. v. EÚ L 309, 19.11.2013, s. 50.
         
            (3)  Ú. v. EÚ L 350, 12.12.2006, s. 1.